তবে ভালো অবস্থানে রয়েছেন বিএনপি প্রার্থী কাওসার জামান বাবলা। কারণ সরকারের হামলা-মামলা, নির্যাতন, দ্রব্যমূল্যের উদ্ধগতিসহ নানা কারণে বিএনপির প্রতি জনসমর্থন বাড়ছে। রংপুর সিটিতেও এর প্রভাব পড়েছে। যদিও বিএনপি প্রার্থীর বৈধতা নিয়ে প্রথমে কিছুটা জটিলতা দেখা দেয়। কিন্তু আদালতের রায়ে সে ভীতি দূর হওয়ার পর স্থানীয় নেতাকর্মীদের মনে আশার আলো সৃষ্টি হয়। সেই সাথে কেন্দ্রীয় নেতাদের কাছে পেয়ে দলের ভেতর গতি সঞ্চার হয়েছে। জামায়াতসহ ২০ দলের অন্যরাও বাবলাকে সমর্থন জানিয়েছেন বলে জানা গেছে।